Reedel, 28. juulil avatakse lossihoovi väravad kell 16. Ladies Night Live-i päeval astuvad kell 18 lavale Lea Dali Lion, kell 19.30 Suzi Quatro ja kell 21.30 Bonnie Tyler. Kõik kolm artisti esinevad oma bändidega.
Laupäeval, 29. juulil, Masters of Rock päeval, avatakse väravad kell 17. Ivo Linna ja Tõnis Mägi astuvad lavale kell 19. Neid saadab Raul Vaigla ja Antti Kammiste juhendamisel Eesti tippmuusikutest koosnev ansambel. Kell 21 tuleb lavale Paul Young, vägeva punkti paneb rokipeole kell 22 lavale astuv Gary Brooker sümfooniaorkestri ja kammerkooriga.